Poolas ja Ukrainas elavad nii karpaadi kui euroopa ilvesed. Poolas paikneb euroopa ilveste asustus ribana piki Kaliningradi oblasti, Leedu ja Valgevene piiri. Valgevene keskel eraldub sellest ida poole viiv "koridor", mis ulatub peaaegu Ukraina-Valgevene piiril asuva väikepopulatsioonini. Kaliningradi oblasti 8-10 ilvesest surid või tapeti kaitsealusele staatusele vaatamata iga aasta 1-3 looma ja sealsete ilveste praegune olukord on ebaselge. Mõni loom elas oblasti keskel ja kirdepiiril, enamik aga kohas, kus kohtuvad Kaliningradi oblasti, Leedu ja Poola piirid. 2 ilveseasustust paiknevad Valgevene-Läti ja Valgevene-Vene (Pihkva oblasti) piiril. Nendes riikides leidub vaid killustunud ilveselevila saarekesi, päris-levialad algavad Põhja-Läti ja Lõuna-Rootsi laiuskraadidel ning sealt põhja poole kuni Jäämereni esineb ilveseid igal pool, kuigi mitte alati ühtlaselt.